สวัสดีค่ะ. ขออนุญาติสอบถามนะคะ. พอดีทานยาคุมแบบ 21 เม็ดมีเพศสัมพันธ์ล่าสุดประมาณ ปลายเดือนมีนาคม. จากนั้นรอบเดือนมา 5 เมษา และทานยาคุมต่ออีก 2 แผง. โดยไม่ได้มีเพศสัมพัน์ประจำเดือนมาปกติ ทั้ง 2 รอบ. พอเข้าแผงที่ 3 ระหว่างทานมีทานยา cloxacillin 500 mg ร่วมด้วย ทานยาคุมไปได้ 12 เม็ด มีเลือดออกทางช่องคลอด ในวันที่ 19 พค ไม่เยอะมาก ใส่ผ้าอนามัยก็ติดมา เป็นอยู่ 4 วันก็หาย เลยหยุดทานยาคุมตั้งแต่วันนั้น แต่ทดสอบการตั้งครรภ์แล้วได้ผล ลบ. และ วันที่ 26 ได้ทดสอบอีกครั้งก็ยังเป็นผล ลบ. จนวันนี้ ประจำเดือนยังไม่มาเลยค่ะ. พอดีพบตุ่มขึ้นบริเวณหัวนมหลายตุ่ม เลยกังวลว่าจะท้องไหมค่ะ
สวัสดีค่ะหากมีเลือดออกจากช่องคลอดอยู่ 4 วัน หลังจากหยุดยาคุมกำเนิด อาจจะเป็นประจำเดือนที่มีปริมาณน้อยก็เป็นได้ค่ะเพราะรับประทานยาคุมกำเนิดอยู่และหยุดก่อนครบรอบเดือนนอกจานี้การที่ประจำเดือนไม่มาหรือขาดประจำเดือนเกิดได้จากหลายสาเหตุค่ะ สาเหตุที่พบบ่อยได้แก่การตั้งครรภ์ การรับประทานยาคุมกำเนิด การใช้ยาคุมกำเนิดฉุกเฉิน ความไม่สมดุลของฮอร์โมนโปรเจสเตอโรนและเอสโตรเจน การหยุดรับประทานยาคุมกำเนิด นอกจากนั้นยังอาจเกิดจากสาเหตุอื่นๆที่มีผลต่อฮอร์โมน เช่นมีความเครียดวิตกกังวล ทำงานหนัก ออกกำลังกายหักโหม พักผ่อนน้อย อดนอน อดอาหาร มีน้ำหนักลด หรือมีการเจ็บป่วยไม่สบาย เช่น ไข้หวัด ท้องเสีย เป็นต้น ดังนั้น หากในช่วงที่ผ่านมาไม่สบายอาจจะทำให้ประจำเดือนเคลื่อนได้ค่ะหากตรวจการตั้งครรภ์แล้วไม่พบว่าตั้งครรภ์อาจจะไม่ได้เกิดจากการตั้งครรภ์ค่ะ หากประจำเดือนไม่มานานถึงสองเดือนแล้วขออนุญาติแนะนำให้ไปพบสูตินรีแพทย์เพื่อตรวจหาสาเหตุอื่นๆ เพิ่มเติมค่ะ